**O fântână cu apă vie**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nopţile mele nu au subterfugii

toate se sfârşesc lamentabil pe ploi

ferestrele lor au ochiuri în cer.

Absorbite de mişcarea pământului

trec cu dezinvoltură pe partea opusă,

încetează să mai influenţeze.

Pentru mine între orele zero şi trei

toate au porţile închise cu zăvoare de lemn

şi câinii lor păzesc ielele ieşite la joc.

Cei care se apropie de lumea lor,

uimiţi peste măsură

pot rămâne săriţi de pe fix, ori nebuni.

Privesc dimineţile cu ochii mari, limpede-n faţă,

mă umplu cu lumina frumuseţii lor,

o fântână cu apă vie, răcoroasă

îmi înalţă osul fiinţei

în tulpină odată cu sufletul tânăr,

să mă încing cu seva iubirii,

în femeia care cheamă

cu inima captivă de cel ce nu vede

păcatul şi scrie .